b'\n_START_ARTICLE_\nApollo 16\n_START_SECTION_\nH\xc3\xb8jdepunkter\n_START_PARAGRAPH_\nEn fejl i servicemodulets hovedmotor var p\xc3\xa5 nippet til at medf\xc3\xb8re en aflysning af m\xc3\xa5nelandingen. Men problemet blev l\xc3\xb8st, og landingen blev vellykket._NEWLINE_Man havde forventet at lande i et vulkansk omr\xc3\xa5de, men det viste sig ikke at v\xc3\xa6re tilf\xc3\xa6ldet. Blandt de indsamlede pr\xc3\xb8ver var den tungeste sten indsamlet af Apollo-m\xc3\xa5nevandrerne. Den vejede 11,34 kg. Under afpr\xc3\xb8vningen af m\xc3\xa5nebilen blev der sat en hastighedsrekord p\xc3\xa5 17,7 km/t._NEWLINE_En mikrosatellit p\xc3\xa5 36,3 kg blev sat i kredsl\xc3\xb8b om M\xc3\xa5nen fra servicemodulet. Den blev frigjort den 24. april 1972 kl.21:56:09 UTC og forblev i kredsl\xc3\xb8b i 34 dage, hvor den gennemf\xc3\xb8rte 425 kredsl\xc3\xb8b._NEWLINE_P\xc3\xa5 vej tilbage mod Jorden gennemf\xc3\xb8rte Ken Mattingly en rumvandring p\xc3\xa5 1 time 23 minutter og 42 sekunder for at hente film ind fra servicemodulet.\n_START_SECTION_\nKaldenavne\n_START_PARAGRAPH_\nKommandomodul: Casper_NEWLINE_M\xc3\xa5nelandingsfart\xc3\xb8j: Orion\n_START_SECTION_\nEfterskrift\n_START_PARAGRAPH_\nKommandomodulet er udstillet p\xc3\xa5 U.S. Space and Rocket Center, Huntsville, Alabama. M\xc3\xa5nelandingsfart\xc3\xb8jet blev afkastet den 24. april 1972, men man tabte kontrollen med det. Det kredsede om M\xc3\xa5nen et \xc3\xa5rs tid og styrtede derefter ned p\xc3\xa5 M\xc3\xa5nen p\xc3\xa5 et ukendt sted.'